《寄尹叔 其二》
宋代·李正民

为人疏懒自天真，从宦区区本为贫。尚恨有情难学道，正缘无事不随人。

腥咸连日逢河伯，击拍终宵困黍民。乐静爱閒吾得计，何须更问要涂津。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。